section_heading: Golovi
paragraph_text: thumb|200px|Vaterpolski gol Golovi se sastoje od dvije vratnice i grede. Krute su konstrukcije i pravokutnog oblika. Širina vratnica i grede okrenutih prema igralištu je 7,5 cm. Obojene su bijelom bojom, a moraju biti postavljene na golnim linijama na krajevima igrališta. Također moraju biti jednako udaljene od aut-linija i najmanje 30 cm ispred krajnjih linija igrališta. Unutarnji razmak između vratnica mora biti 3 m. Na igralištima dubine 1,50 m ili više, donji dio grede mora biti 90 cm iznad površine vode, a ako je dubina igrališta manja od 1,50 m, donja strana grede mora biti 2,40 m od dna bazena. Mreža gola mora biti nategnuta i sigurno pričvršćena za vratnice i gredu. Mora zatvarati cijeli gol ostavljajući razmak iza golnih linija ne manji od 30 cm.